***Balet:***

## MIKIS THEODORAKIS



**marec 2005**

# KAZALO

[1.UVOD 2](#__RefHeading___Toc98425381)

[2.SPLOŠNO O BALETU 3](#__RefHeading___Toc98425382)

 [BALETNI SLOGI : 4](#__RefHeading___Toc98425383)

 [SLOVITI BALETI 4](#__RefHeading___Toc98425384)

[3.AVTOR: MIKIS THEODORAKIS 5](#__RefHeading___Toc98427284)

[4.O BALETU 6](#__RefHeading___Toc98427285)

[5.MOJE MNENJE 7](#__RefHeading___Toc98427286)

[6.VIRI 8](#__RefHeading___Toc98427596)

# 1.UVOD

Beseda balet mi pomeni nekaj lahkotnega, nežnega ter prefinjenega. Ko slišim to besedo se najprej spomnim na baletne rožnate copate. Najlepši kar je so mi skoki ki jih izvajajo med predstavo. Kot zvrst plesa sem ga spoznal iz medijev (televizije). Nikoli si ga nisem ogledal v živo in to priložnost sem dobil v SNG Mariboru, kjer smo si ogledali baletno predstavo Grk Zorba. Do začetka sem poznal le klasični slog. Med predstavo pa sem spoznal tudi sodobni balet.

# 2.SPLOŠNO O BALETU

 V baletu se združujejo in prikazujejo zgodbo glasba, ples in mimika(izražanje s telesom). Balet se je začel pred več kot 300 leti kot razvedrilo za kraljevski dvor in odtlej se je polagoma razvijal klasični baletni slog. Še sedaj uporabljajo prvotne francoske izraze za korake in skoke.

V baletu si oblikovalec predstave (koreograf) v naprej zamisli vsak korak in obrat – temu pravimo koreografija. Večina baletnikov se začne učiti že zgodnji mladosti. Balet je zahtevna umetniška dejavnost in terja veliko vadbe.

Pri baletu obstaja **pet** **osnovni položajev** rok in nog. Izoblikovali so jih v 18. stoletju, da bi zagotovili ravnovesje in ljubkost.

**Pozno 15.stol. prva oblika baleta** ja italijanski *ballo*, gledališka plesna predstava. **Začetki** baleta segajo **v 16. in 17. stoletje na evropske dvore**. Tedaj se je imenoval *ballets de cour* – dvorni balet. Prvo baletno šolo so ustanovili v Parizu, vendar Rusi od nekdaj veljajo kot največji baletniki na svetu. Ti so si drznili tudi prevesti vse francoske izraze v svoj jezik. Njihovi treningi so kruti in neusmiljeni in jih marsikdo fizično ne zdrži. Tisti, ki pa jih, so lahko kasneje upravičeno dobri baletniki.

Balerine plešejo s posebnimi čevlji, ki jih imenujejo špice. Moški plesalci nosijo navadne črne copate, ko jih včasih nosijo tudi ženske( le da so bež barve). Vsi te copate nosijo že ob začetku učenja – stopajo se mora najprej dobro utrditi, da lahko kasneje stopi le na špico, drugače lahko pride do trajnejših poškodb.

Večina ljudi meni, da je špica iz lesa. V resnici je spodaj le zelo trdno usnje, ki se, ko plesalka pleše, tudi zmehča. Ko je copat enkrat preveč mehek, ne moreš več stati na njem, zato jih je potrebno nadomestiti z novimi.

Najboljša balerina vseh časov je bila Rusinja **Ana Pavlova** (1881 – 1931).Plesati je začela z 10 leti.

## BALETNI SLOGI :

Trije poglavitni slogi baleta so romantični, klasični in moderni slog. Po navadi jih označuje že vrsta kostumov, ki jih nosijo plesalci.

**ROMANTIČNI** – plesalke pogosto nosijo bele čezkolenske obleke.

**KLASIČNI** – nosijo kratko krilo, imenovano *tutu*, da bi se videli gibi nog.

**MODERNI** – pri njem so v navadi preprosi kostumi.



|  |
| --- |
| SLOVITI BALETI |
| Naslov | **Koreograf** | Prva uprizoritev |
| Silfida | Filippo Taglioni(1771-1871), Italijan | 1832 |
| Hrestač | Lev Ivanov (1834-1901), Rus | 1892 |
| Labodje jezero | Lev Ivanov in Marius Petipa (1818-1910), Francoz | 1895 |
| Šeherezada | Mihail Fokin (1880-1942), Rus | 1910 |

Balet **Grk Zorba** spada med SODOBNE BALETE.

# 3.AVTOR: MIKIS THEODORAKIS

Mikis Teodorakis se je rodil na grškem otoku Khios, 29.julija 1925. Odraščal je z grško ljudsko glasbo. Že kot otrok se je odložol, da postane skladatelj. Je ključna oseba grške glasbe minulega stoletja. V glasbi združuje ljudske prvine s tradicionalnimi klasičnimi oblikami. Uveljavil se je kot glasbeni “ilustrator” grške književnosti in filma, tudi v številnih mednarodnih projektih. Študiral je pri Olivieru Messiaenu v Parizu in razvil je lasten slog na meji med popom, etnom in klasiko. Zaradi trdnega demokratičnega političnega prepričanja ga je grška vojaška hunta po puču leta 1967 zaprla, po letu 1970 pa je živel v Eksilu v Parizu. Tudi njegova glasbena dela (orkestralne skladbe, balete, filmsko glasbo) preveva politična angažiranost in izžarevajo ponos grškega naroda. Izjemno popularnost mu je prinesla filmska glasba za Aleksisa Zorbo. Plesna predstava Zorba, svojstven oratorij z zborom, temelji na literarni predlogi velikega grškega pisca Nikosa Kazantzakisa. V Nacionalni operi v Kairu sta pripravila odmevno inscenacijo tega spektakla ameriški koreograf Lorca Massine in italijanski dirigent Giorgio Croci, ki bosta to privlačno in ognjevito predstavo s skrivnostne in divje Krete postavila tudi na našem odru.


# 4.O BALETU

Dirigent: **Giorgio Croci**

Koreograf in režiser: **Lorca Massine**

Scenograf:**Janez Rotman**

Kostumograf: **Leo Kulaš**

Glavni igralci: **Sergiu Moga** (Zorba),
**Anton Bogov** (John),
**Alenka Laufer** (Marina),
**Marina Krasnova** (Hortense),
**Edward Clug** (Yorgos)

V vasico na Kreti prispe Američan John. Ko želi navezati stike s prebivalci, ga zavrnejo. Zaljubi se v mlado vdovo Mariano, ki je obljubljena domačinu Jorgosu, kateremu je naklonjena vsa vas. Le kleni in svojeglavi Zorba, poln energije in vere v svobodo, se spoprijatelji z Johnom in ga uči, da je najpomembnejše v življenju živeti in uživati. Zorbo občuduje gospa Ortanse, starejša umetnica, ki vidi v njem uresničenje mladostnih sanj in ljubezenskih pričakovanj, vendar ostane neuslišana. Ljubezen med Mariano in Johnom se poglablja.

V drugem dejanju vaščani vse ostreje zavračajo to zvezo, gospa Ortanse pa še vedno sanja o poroki z Zorbo in da bo njuna ljubezen zgladila nesoglasja z vaščani. Ti so ogorčeni in hočejo ubiti Mariano in Johna. Slednjega uspe Zorba rešiti, Mariana pa postane žrtev sramote, ki jo je nakopala sovaščanom. Ko gospa Ortanse končno spozna, da ostaja sama, ker je njena ljubezen le iluzija, zboli in umre. Zorba prepozno uvidi, da je tudi on zmožen ljubiti in John ga spomni na njegov moto, da je življenje treba živeti in uživati. Odplešeta ognjevit sirtaki, plesu se pridružijo tudi vaščani.

Balet Grk Zorba je nastal konec osemdesetih let prejšnjega stoletja za festival Arena di Verona, kjer si ga je na premieri in v ponovitvah ogledalo preko 200.000 gledalcev. Je najbolj uspešen balet dvajsetega stoletja.

# 5.MOJE MNENJE

Balet kot predstava pomeni meni dogodek posebne vrste.Zanimivo mi je prepletanje glasbe-plesa in čudovitih scen na odru.Razumem, zakaj je pot do velikih imen v svetovnem merilu tako težka, saj je potrebno v učenje baleta vložiti veliko truda.

Pred ogledom predstave se je dobro pripraviti, prebrati povzetek vsebine saj je potem dogajanje na odru bolj razumljivo.

Baletu Grk Zorba, je potrebno zbrano slediti in, kajti zgodi se lahko, da dogajanja ne znaš več povezati med sabo.Vsak odlomek je po svoje zanimiv.K kvaliteti predstave in velikemu zanimanju gledalca pa pripomorejo zvočni efekti orkestra in svetlobni efekti na sceni.

Dodaten dejavnik, dvorana v Mariboru, ki pripomore k popolni akustičnosti in popolnosti zvoka.Ob ogledu večjega števila baletnih predstav jih bom lahko primerjal.Sedaj jo lahko opišem le kot zelo kvalitetno in zanimivo.


# 6.VIRI

FAKTOPEDIJA: velika ilustrirana enciklopedija – Ljubljana: Mladinska knjiga,1999

VELIKA ilustrirana otroška enciklopedija – Ljubljana: Mladinska knjiga,1993

Kate Castle:NAJLEPŠA KNJIGA O BALETU – Tržič: Učila, 1996

KNJIŽICA GRK ZORBA, kupili v SNG(Slovensko Narodno Gledališče)

INTERNETNI NASLOV: http://www.sng-mb.si